ถ้าโดนสุนัขที่เลี้ยงไว้กัดที่นิ้วมือเลือดออกในระหว่างจะฉีดวัคซีนพิษสุนัขบ้าเข็มที่5จะต้องฉีดวัคซีนใหม่หรือเปล่าคะค่ะ
สวัสดีค่ะ หากยังอยู่ในระหว่างคอร์สของการฉีดวัคซีนป้องกันพิษสุนัขบ้า เมื่อโดนสุนัขกัดอีก ไม่จำเป็นต้องเริ่มต้นฉีดวัคซีนใหม่ หรือฉีดเพิ่มขึ้นแต่อย่างใด เนื่องจากวัคซีนที่ได้ฉีดไปแล้ว ก็จะสร้างภูมิคุ้มกันเพื่อป้องกันการเกิดโรคจากการโดนกัดในครั้งใหม่ด้วยเช่นกันส่วนแผลที่นิ้วดังกล่าว ให้ล้างทำความสะอาดด้วยสบู่ ใส่ยาฆ่าเชื้อ เช่น โพวิโดน ไอโอดีน เป็นต้น เช็ดทำความสะอาดแผลทุกวันด้วยน้ำเกลือและใส่ยาฆ่าเชื้อด้วย และหลีกเลี่ยงการโดนน้ำจนกว่าแผลจะหายค่ะ